CAC/PAC JF-17 Thunder

PAC JF-17 Thunder () alebo CAC FC-1 Siao-lung (; ) je ľahké jednomotorové viacúčelové stíhacie lietadlo, vyvinuté čínskou spoločnosťou Čcheng-tu (CAC) v spolupráci s pakistanskou Pakistan Aeronautical Complex (PAC). Keďže je výsledkom kooperácie dvoch krajín, má v každom z týchto štátov iné pomenovanie – v Pakistane nesie označenie JF-17 Thunder, zatiaľ čo v Číne toto lietadlo volajú FC-1 Siao-lung (v preklade: Zúrivý drak).

Stíhačka by mala v pakistanských vzdušných silách nahradiť lietadlá A-5, F-7P/PG, Mirage III a Mirage V.

 Vznik a vývoj 
V roku 1986 podpísala Čína s americkou firmou Grumman zmluvu o vývoji nového stíhacieho lietadla, ktoré by nahradilo J-7. V roku 1989 sa v Pekingu na námestí Nebeského pokoja konali protesty obyvateľov, ktoré armáda násilne potlačila a udalosť vošla do histórie ako Pekinský masaker. V dôsledku toho došlo k výraznému zhoršeniu vzťahov medzi USA a Čínou. Následne, bol program vývoja novej stíhačky, známy ako "Super 7", v roku 1990 zrušený. Skupina leteckého priemyslu Čcheng-tu však financovala program naďalej z vlastných zdrojov, hoci len obmedzenej miere, čím sa jej ale podarilo udržať ho pri živote.  Potom, čo boli v roku 1990 na Pakistan zo strany USA uvalené sankcie, sa táto krajina tiež začala zaujímať o daný projekt. V júni 1999 Pakistan a Čína uzavreli dohodu o reštarte programu, v ktorej sa Pakistan zaviazal hradiť asi 50% celkových nákladov na vývoj. Tento projekt sa stal v Pakistane známy ako JF-17 a v Číne FC-1.

Prvý prototyp bol predstavený 31. mája 2003 a uskutočnil svoj prvý let 24. augusta toho istého roku. Prototyp 03 uskutočnil svoj prvý let o rok neskôr a 28. apríla 2006 sa vzniesol k oblohe prototyp 04 s plne funkčnou avionikou. Celé testovanie, ktoré prebiehalo na šiestich prototypoch až do roku 2007, mala na starosti Čína. V roku 2007 začala Čína dodávať pakistanskému letectvu prvé stíhačky. O dva roky neskôr nasledovali dodávky JF-17 vyrobených už v Pakistane a vo februári 2010 sa sformovala prvá bojová letka.Chengdu JF-17 Thunder (FC-1 Xiaolong) Lightweight Multirole Fighter (2010) V roku 2012 bol ohlásený vývoj dvojmiestnej cvično-bojovej verzie, ktorá by mala byť dokončená v roku 2017.

 Konštrukcia 

 Drak 
Drak má polo-škrupinovú konštrukciu, ktorá je vyrobená prevažne z hliníkových zliatin, ocele a titánu. Trup je dlhý  a na výšku má lietadlo . Na delta krídlach s rozpätím  je 6 závesníkov, na ktorých môže lietadlo niesť výzbroj alebo prídavné palivové nádrže.

 Kokpit 
Kokpit JF-17 je vybavený tromi viacúčelovými displejmi a head-up displejom (HUD), ktorý je odolný voči poruchám, spôsobeným hmlou, často sa vyskytujúcou vo vlhkých, subtropických a tropických oblastiach týchto krajín. Akrylový prekryt kabíny pilota poskytuje dobrý výhľad do všetkých strán. Najdôležitejšie ovládacie prvky sú umiestnené na plynovej a riadiacej páke, presne podľa konceptu HOTAS (Hands-On-Throttle-And-Stick). Pilot tak môže prepínať medzi zbraňovými systémami a priebežne voliť najvhodnejší režim radaru bez toho, aby musel dať ruky preč z plynovej alebo riadiacej páky. Lietadlo môže byť riadené prostredníctvom štvornásobne zálohovaného elektro-impulzného riadiaceho systému (fly-by-wire) alebo zdvojeného hydraulického systému.

 Avionika 
Prvých 42 lietadiel JF-17 je vybavených rádiolokátorom KLJ-7, ktorý dokáže sledovať desať cieľov a navádzať rakety na dva z nich súčasne. Vzdušné ciele s radarovou odrazovou plochou  je schopný detegovať na vzdialenosť , pozemné na . Ďalšie stroje už by mali mať pulzný dopplerovský radar Grifo S-7, ktorý je schopný fungovať v 25 pracovných režimoch. Dokáže sledovať 10 vzdušných cieľov a robiť snímky pozemných objektov s rozlíšením menej ako .

Ďalším dôležitým avionickým zariadením je čínsky zameriavací kontajner WMD-7, ktorý umožňuje použitie riadených bômb. Ten pozostáva z infračerveného senzora, TV kamery, laserového diaľkomera a značkovača.Chinese WMD-7 Electro-Optic/IR Day / Night Targeting Pod For Fighter Jets Cieľ môže byť označený na vzdialenosť viac ako .

Navigáciu zabezpečuje inerciálny a družicový (GPS) navigačný systém. Súprava elektronického boja pozostáva z rušičky, varovného systému pred prilietajúcimi raketami, radarového výstražného prijímača a výmetnice klamných cieľov.

 Motor 
Počiatočná produkčná várka lietadiel je poháňaná jedným dvojprúdovým motorom RD-93 od ruskej firmy Klimov. RD-93 je verziou motora RD-33, čo je pohonná jednotka MiGu-29. Suchý ťah RD-93 je  49,4 kN, ťah s použitím prídavného spaľovania dosahuje maximálnu hodnotu 84,4 kN. Podľa vyjadrenia Pakistanu je však tento motor neuspokojivý a bude poháňať len prvých 50 lietadiel. Od roku 2012 by mal pohon lietadiel zabezpečovať čínsky motor WS-13, ktorý má deklarovanú životnosť 2200 hodín a maximálny ťah s forsážou 86,4 kN.China’s Warplane Industry Expands

Vnútorné palivové nádrže majú kapacitu , pričom lietadlo je schopné dopĺňať palivo i počas letu.Pakistani JF-17 to start mid-air refuelling by end of summer  Maximálna rýchlosť JF-17 je achillovou pätou tejto stíhačky, keďže pri rýchlosti Mach 1,6 (/h) nedokáže dohnať iné stíhacie lietadlá v regióne. Bojový dolet je , s použitím jednej 800 l palivovej nádrže pod trupom a dvomi 1110 l nádržami pod krídlami dokáže stroj preletieť .

Pre velenie pakistanského letectva sú zrejme najdôležitejšie výsledky porovnania letových vlastností JF-17 s jej najväčším rivalom v regióne, indickou stíhačkou Tédžas. Zatiaľ čo uhol nábehu JF-17 je 26 stupňov, pri HAL Tédžas je to len 24 stupňov. Horší uhol nábehu indickej stíhačky je však kompenzovaný lepším pomerom ťahu k hmotnosti. Tédžas dosahuje hodnotu 1,07, pričom u JF-17 je tento pomer len 0,95. JF-17 by tak celkom určite mala výhodu v prvých niekoľkých zákrutách prebiehajúceho súboja na krátku vzdialenosť. Ak by však Tédžas tento krátky časový úsek prežila, čelila by JF-17 značnej nevýhode z dôvodu straty rýchlosti. Výškový dostup JF-17 je o  väčší ako u HAL Tédžas, čo v prípade potreby umožňuje pakistanskej stíhačke vyhnúť sa boju. Tento rozdiel však nie je natoľko významný, aby JF-17 dokázala uniknúť riadeným strelám indického stroja. Na druhej strane JF-17 sa môže nepozorovane priblížiť k Tédžasu zo zadu vo vyššej letovej hladine a vo vhodnej chvíli zaútočiť.JF-17 Thunder / FC-1 Xiaolong Multirole Combat Aircraft, Pakistan

 Výzbroj 

Základnú výzbroj lietadla predstavuje dvojhlavňový kanón GŠ-23 kalibru . Vzdušný súboj na krátke vzdialenosti môže byť vedený tepelne navádzanými raketami americkej proveniencie AIM-9L/M, brazílskymi strelami MAA-1 Piranha alebo čínskymi PL-5E a PL-9. Protilietadlovou strelou stredného doletu je SD-10A (exportná verzia čínskej PL-12) s aktívnym radarovým navádzaním. Hoci sa svojou obratnosťou vyrovná strelám R-77, jej dolet je o  kratší. Porovnanie so strelami R-77 s dosahom  je nanajvýš aktuálne, keďže týmito raketami budú vyzbrojené aj stíhačky Tédžas. Toto indické stíhacie lietadlo je navyše vybavené výkonnejším rádiolokátorom EL/M-2032, schopným detegovať vzdušné ciele na vzdialenosť až . Vo vzdušnom súboji na vzdialenosť mimo vizuálny kontakt je tak Tédžas v miernej výhode oproti JF-17.FC-1 "Chao Qi" / JF-17 Thunder

Strely vzduch-zem sú zastúpené protirádiolokačnými raketami MAR-1 s maximálnym dosahom MAR-1 está integrado ao JF-17 do Paquistão a strelami s plochou dráhou letu Hatf-VIII (Ra'ad), ktoré majú dosah až . Strela Hatf-VIII pochádza z domácej produkcie a dáva Pakistanu značnú strategickú výhodu nad nepriateľom. Vďaka svojmu dlhému doletu môže byť odpalovaná zo vzdialeností mimo dosah protivníkovej protivzdušnej obrany a jeho rakiet zem-vzduch.Hatf-8 Ra’ad ALCM Proti bojovým lodiam sú JF-17 vybavené raketami C-802A s doletom  a CM-400AKG s doletom .Čínska strela CM-400AKG

JF-17 má integrovaných taktiež viacero klasických volne padajúcich bômb, ako napríklad americké Mk 82 alebo Mk 83. Ďalej francúzske bomby Matra Durandal, ktoré sú určené na ničenie letiskových vzletových dráh, a americké protitankové kazetové bomby CBU-100. Zameriavací kontajner WMD-7 umožňuje použitie riadených bômb, ako napr. GBU-10, GBU-12 alebo LT-2. JF-17 môže niesť aj kĺzavú bombu LS-6 s družicovým navádzaním (GPS, GLONNAS), ktorá má pri vypustení z výšky  dosah .JF-17 Thunder Carrying LS-6 Precision Guided Glide Bomb

 Operačné nasadenie 
Dňa 21. júna 2017 oznámilo pakistanské ministerstvo vnútra, že JF-17 zostrelila iránske bezposádkové lietadlo Šahid-129. Pakistanská stíhačka údajne použila čínsku raketu krátkeho dosahu PL-5Е. K útoku došlo po tom, čo vyzbrojený dron prenikol  do hĺbky pakistanského vzdušného priestoru.Китайские ракеты воздушного боя набирают статистику

Varianty
JF-17 Block I
 Počiatočná produkčná verzia, ktorej sa vyrobilo 50 kusov.
JF-17 Block II
 Vylepšená verzia, ktorej produkcia bola spustená 18. decembra 2013. Má vylepšenú avioniku, zbraňový systém, systém elektronických protiopatrení a nadstavec na tankovanie paliva počas letu.Pakistan launches production of new fighter aircraft

 Používatelia 

 Pakistan
Pakistanské vzdušné sily: k augustu 2016 mali 65 lietadiel.Will Kuwait Purchase Pakistan’s New Fighter Jet?
 Mjanmarsko
Mjanmarské vzdušné sily: objednali 16 kusov JF-17 Block II, ktorých jednotková cena by mala byť 16 mil. USD. Lietadlá by mali nahradiť zastarané stroje Čcheng-tu J-7.Images show Myanmar Air Force JF-17/FC-1 conducting flight tests in China Prvá stíhačka vyrobená pre Mjanmarsko podstupuje v Číne od júna letové testy. Dodávky lietadiel by mali začať ešte pred koncom roka 2017.

 Špecifikácie (Block I) 

 Technické údaje 
 Posádka: 1
 Dĺžka: 
 Rozpätie: 
 Výška: 
 Plocha krídel: 
 Hmotnosť prázdneho lietadla: 
 Maximálna vzletová hmotnosť: JF-17 AIRCRAFT
 Motor: 1 × dvojprúdový motor Klimov RD-93 alebo Kuej-čou WS-13 
 suchý ťah: 49,4 kN/51,2 kN
 ťah s prídavným spaľovaním: 84,4 kN/86,37 kN

 Výkony 
 Maximálna rýchlosť: 1,6 Mach (/h)
 Dolet: 
 Bojový:  
 Preletový: 
 Dostup: 
 Pomer ťah/hmotnosť: 0,95
 Preťaženie: +8/-3 gJF-17 Specifications

 Výzbroj 
 Hlavňová: kanón GŠ-23 kalibru 
 7 závesníkov s nosnosťou do 
 Strely vzduch-vzduch: 
4x MAA-1 PiranhaSouth Africa, Brazil ready for A-Darter missile test
4x AIM-9L/M
4x PL-5EII
4x PL-9
4x SD-10A
 Strely vzduch-zem: 
2x MAR-1
 Hatf-VIII (Ra'ad)
 Protilodné strely:
2x C-802A 
CM-400AKGChina details performance of 'carrier killer' missile for JF-17
 Bomby:
 Mk 82/Mk 84
 Matra Durandal
 CBU-100
1x GBU-10
 GBU-12
 LT-2
 LS-3The JF-17 II: Introducing BVR & Precision Strike
 LS-6

 Pozri aj 
 Saab JAS 39 Gripen
 General Dynamics F-16 Fighting Falcon
 Čcheng-tu J-10
 Micubiši F-2
 HAL Tédžas

 Referencie 

Kategória:Čínske stíhacie lietadlá
Kategória:Pakistanské stíhacie lietadlá
Kategória:Lietadlá Čcheng-tu
Kategória:Lietadlá PAC